Kolilaadsete bakterite arv
Kolilaadsete bakterite arv ehk koliindeks on vee kvaliteeti näitav omadus, mis väljendab 1 milliliitris olevate soolekepikeste ehk kolibakterite üldarvu. Nende bakterite (rohke) esinemine viitab olmereostusele. Sõltuvalt vee liigist ja selle kasutamisalast on enamasti määratletud lubatav kolibakterite arv milliliitris vees. Koliindeksi kaudu saab arvutada kolitiitri ehk vähima veehulga, kus leidub üks kolibakter.